section_heading: Advocaatova era i europski uspjesi
paragraph_text: U srpnju 2006. godine na mjesto trenera peterburškog Zenita dolazi iskusni nizozemski stručnjak Dick Advocaat s najbližim suradnicima. Momčad se uz zadržavanje mladih, perspektivnih igrača pojačala i ukrajinskim igračem godine Anatolijem Tymoščukom za dotada rekordan transfer od 15 milijuna eura. Rezultati su se pokazali već 2007. godine kada u napetoj završnici ruskog prvenstva Zenit postaje prvak gostujućom pobjedom od 1:0 nad momčadi Saturna. Naslov prvaka se čekao pune 23 godine i ujedno je prvi naslov kluba u Ruskoj Premijer Ligi. Osvajanjem prvaka po prvi puta u povijesti plasira i u Ligu prvaka. Momčad iste sezone (2007./08.) nastupa i u grupnoj fazi Kupa Uefa.